Keskellä Helsinkiä on 1800-luvulla rakennettu huvila ja siellä asuu 79-vuotias anarkisti

Aulis Junes ja kaupunki ovat taistelleet Töölönlahdella sijaitsevan huvilan kunnostuksesta 1990-luvulta lähtien.

Rautatiekiskot kolisevat, kun junat vievät ihmisiä Helsingin Rautatieasemalle. Juuri ennen päätepysäkkiä raiteiden vieressä näkyy Töölönlahden rannalla sijaitsevia huviloita. Huviloihin ei välttämättä kiinnittäisi ollenkaan huomiota, ellei juuri se parhaiten kiskoille näkyvä rakennus olisi niin aution ja luotaantyöntävän näköinen. Kummitustalo.